《大将 其四》
清代·徐时栋

重兵良将守弹丸，蕞尔孤悬胆亦寒。原为版图收既失，已忘军志退知难。

海邦自昔日常资寇，昭代初年未置官。莫谓无人谋不用，罪臣临别早悲酸。

作者简介：（1814—1873）清浙江鄞县人，字定宇，一字同叔，号柳泉。道光二十六年举人。官内阁中书。家有烟屿楼，藏书六万卷。有志著述，家居不复出。治经以先秦遗说为主。有《烟屿楼读书志》、《柳泉诗文集》等。又纂有《鄞县志》。